Diari Oficial de la Generalitat Valenciana


Sumari del DOGV 4670, del 15-01-2004 (2004/163)

ORDE de 9 de desembre de 2003, de la Conselleria de Sanitat, per la qual convoca beques per a projectes d'investigació en programes de salut, prevenció i predicció de la malaltia, i beques per a la formació i col·laboració en els projectes d'investigació de l'EVES per a l'any 2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4670

Data del DOGV
:   15-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/163


Data del document
:   09-12-2003

Organisme emissor
:   Conselleria de Sanitat

Tipus de document
:   Ordre

Descriptors 

:   * Escola Valenciana d'Estudis Per A la Salut
    * personal sanitari
    * ciències socials
    * professió de la informàtica
    * ajuda pública
    * personal docent
    * química
    * suport econòmic
    * assignació per estudis
    * ciències biològiques
    * matemàtiques
    * societat sense fins de lucre
    * centre d'investigació
    * farmacèutic
    * estadística
    * ciències físiques

ORDE de 9 de desembre de 2003, de la Conselleria de Sanitat, per la qual convoca beques per a projectes d'investigació en programes de salut, prevenció i predicció de la malaltia, i beques per a la formació i col·laboració en els projectes d'investigació de l'EVES per a l'any 2004. [2004/F163]
  
La Conselleria de Sanitat, a través de l'Escola Valenciana d'Estudis de la Salut Pública (EVES), convoca la concessió de beques per a projectes d'investigació en programes de salut, prevenció i predicció de la malaltia, i beques per a la formació i col·laboració en els projectes d'investigació de l'EVES.
  
L'objectiu general d'esta convocatòria és afavorir la producció del coneixement científic per l'interés prioritari de la Conselleria de Sanitat de fonamentar científicament els programes i les polítiques de salut, i en conseqüència aconseguir l'objectiu últim de millorar la salut pública i també el coneixement dels mecanismes i la prevenció de les malalties.
  
En atenció d'estes consideracions, i fent ús de les facultats que em conferix el Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat, i segons que establix el Decret 108/1992, de 6 de juliol, del Govern Valencià, que regula la concessió de beques,
  
ORDENE
  
Article 1. Objectiu i classes de beques
  
Esta orde té per objecte convocar un concurs públic per a la concessió de les beques que a continuació es relacionen i aprovar les bases per les quals es regiran:
  
1.1 Beques de projectes d'investigació en programes de salut, prevenció i predicció de la malaltia (annex I).
  
1.2 Beques per a la formació i col·laboració en els projectes d'investigació de l'Escola Valenciana d'Estudis de la Salut (annex II).
  
Article 2. Finançament
  
L'import global de les beques és de dos-cents dotze mil set-cents tretze euros amb cinquanta-dos cèntims (212.713,52 euros), amb càrrec al programa pressupostari 411.40, Escola Valenciana d'Estudis de la Salut, línia de subvenció T0120000 dels pressupostos de la Generalitat Valenciana per a l'any 2004. Atés que la present convocatòria es publica a l'empara del que preveu l'Orde de la Conselleria d'Hisenda de 26 de setembre de 1994, sobre tramitació anticipada d'expedient de despesa, l'aportació econòmica esmentada queda condicionada a l'existència de crèdit adequat i suficient en els pressupostos de la Generalitat Valenciana per a l'any 2003, amb la distribució següent:
  
- Beques de projectes d'investigació en programes de salut, prevenció i predicció de la malaltia: 158.622,32 euros.
  
- Beques per a la formació i col·laboració en els projectes d'investigació de l'Escola Valenciana d'Estudis de la Salut: 54.091,20 euros.
  
Article 3
  
La Conselleria de Sanitat es reserva el dret de difondre i publicar els treballs dels projectes d'investigació que resulten seleccionats durant el temps màxim de dos anys.
  
DISPOSICIONS FINALS
  
Primera
  
S'autoritza el subsecretari de la Conselleria de Sanitat perquè, en l'àmbit de les seues competències, adopte les mesures necessàries per al desplegament i l'aplicació d'esta orde.
  
Segona
  
Esta orde entra en vigor l'endemà de la publicació en el Diari Oficial de la Generalitat Valenciana. No obstant això, no es dictarà cap resolució sobre les sol·licituds d'ajuda mentre no hi haja crèdit adequat i suficient en l'exercici de 2004.
  
València, 9 de desembre de 2003
  
El conseller de Sanitat,
  
VICENTE RAMBLA MOMPLET
  
Annex I
  
Beques per a projectes d'investigació en programes de salut, prevenció i predicció de la malaltia
  
Primera. Beneficiaris
  
Poden sol·licitar les ajudes que regula esta orde:
  
1.1. El personal de plantilla de les institucions sanitàries, centres i servicis dependents de la Conselleria de Sanitat.
  
1.2. El personal de plantilla de les universitats, organismes públics d'investigació o altres entitats públiques o privades que no tinguen finalitat lucrativa i que es troben radicades, en tots els casos, a la Comunitat Valenciana.
  
Segona. Sol·licituds i documentació
  
Les sol·licituds han de ser presentades en el model normalitzat, i han de ser subscrites per l'investigador principal, que es responsabilitzarà de dur a terme el projecte, amb el vistiplau del representant legal de l'organisme en què preste servici, que ha de ser algun dels establits en la base primera.
  
En la sol·licitud ha de figurar el nom de l'investigador principal, el seu lloc, centre de treball i adreça per a notificacions, amb els documents assenyalats en la base dotze. Les sol·licituds s'han d'adreçar a l'Escola Valenciana d'Estudis de la Salut, al carrer de Juan de Garay, 21, 46553 València.
  
També s'han de presentar juntament amb la sol·licitud, segons que preveu la base dotze:
  
- Currículum (model 2).
  
- Memòria del projecte (model 3).
  
Els models normalitzats estan disponibles en les direccions territorials de la Conselleria de Sanitat, els servicis centrals i a l'EVES mateix. També se'n pot obtindre una còpia en el lloc web de l'escola, en l'adreça http://san.gva.es.
  
El termini de presentació de sol·licituds finalitza als 20 dies naturals comptadors des de l'endemà de la publicació d'esta orde en el Diari Oficial de la Generalitat Valenciana. Es poden presentar en el registre de l'EVES o per qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
La Secretaria Tècnica de l'EVES tornarà les sol·licituds i la documentació annexa que no s'adapte a les exigències de la convocatòria.
  
Tercera. Objecte de la investigació
  
El projecte ha de versar sobre algun dels temes que a continuació s'allisten:
  
- Avaluació de programes de salut: sistemes d'informació i metodologia d'avaluació.
  
- Promoció de la salut i educació per a la salut.
  
- Salut laboral.
  
- Estudis epidemiològics de malalties d'alta prevalença.
  
- Salut ambiental.
  
- Investigació de servicis sanitaris.
  
- Sistemes d'informació en salut.
  
- Vigilància epidemiològica.
  
- Salut de la infància i l'adolescència.
  
- Salut de les dones i investigació amb enfocament de gènere.
  
- Grups amb necessitats especials i immigrants.
  
- Alimentació i nutrició.
  
- Seguretat alimentària.
  
- Salut sexual i reproductiva.
  
- Exercici físic.
  
- Prevenció del càncer.
  
- Tuberculosi.
  
- Accidents de trànsit.
  
- Tabac.
  
Quarta. Comissió Avaluadora
  
La Comissió Avaluadora està formada per:
  
- El director general de l'EVES, que hi actua com a president.
  
- Tres representants de les unitats de l'EVES.
  
- Un professional de reconegut prestigi del sistema sanitari públic valencià.
  
- La secretària tècnica de l'EVES, que fa de secretària de la Comissió Avaluadora, amb veu però sense vot.
  
La comissió té facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho considera convenient.
  
La comissió pot disposar la constitució de comissions especialitzades només per a col·laborar en la valoració dels projectes dels candidats o les candidates.
  
Cinquena. Naturalesa i quantia de les ajudes
  
1. Les ajudes previstes en esta convocatòria es destinen a cobrir les despeses següents, sempre que estiguen directament relacionades amb la realització del projecte i estiguen ben especificades en la sol·licitud:
  
a) Despeses de personal: costos ocasionats per la participació en el projecte de personal en règim de formació. No poden tindre vinculació de caràcter funcionarial, estatutari o contractual amb l'organisme sol·licitant.
  
b) Despeses d'adquisició de béns i contractació de servicis, que inclouen el material inventariable indispensable per a dur a terme el projecte, ben justificat; les compres de material fungible, i altres despeses complementàries, ben justificades, necessàries per a dur a cap el projecte, com ara material bibliogràfic i contractació de servicis externs.
  
c) Despeses per assistència a congressos relacionats amb el projecte. Cal consignar el lloc, duració i interés dels viatges per al projecte.
  
2. El material inventariable adquirit amb càrrec a les ajudes concedides serà propietat del centre executor del projecte, que pot arbitrar el sistema d'accedir-hi per als investigadors que siga més convenient segons el seu model de gestió.
  
3. Una vegada acabat el projecte, el material bibliogràfic (llibres, revistes i material gràfic) adquirit amb càrrec a les ajudes concedides queda a disposició dels fons de la biblioteca del centre.
  
4. L'estructura de les partides pressupostàries assenyalades en l'anterior punt 1 d'esta base és vinculant. Si en el transcurs del desenvolupament del projecte es considera necessari introduir canvis entre les partides, l'investigador responsable del projecte ha de sol·licitar-los abans, amb la indicació dels motius i amb el vistiplau del representant legal del centre, davant el director general de l'EVES, que prendrà una resolució amb l'assessorament que, si fa falta, considere necessari.
  
Sisena. Resolució
  
La comissió avaluadora valora els projectes segons els criteris de selecció següents:
  
1. Qualitat científica del projecte.
  
2. Rellevància, en relació amb els aspectes següents:
  
a) Relació de l'objecte d'investigació amb les prioritats de salut a la Comunitat Valenciana, allistades en l'apartat tercer de la present orde.
  
b) Impacte potencial sobre la millora de l'atenció a la Comunitat Valenciana.
  
3. Caràcter multicèntric i multidisciplinari de l'estudi.
  
4. Adequació dels recursos previstos als objectius que es proposen.
  
Les sol·licituds les resol el conseller de Sanitat, a proposta de la Comissió Avaluadora, mitjançant una resolució que serà publicada en el Diari Oficial de la Generalitat Valenciana, en el termini màxim de tres mesos. Si no hi ha resolució expressa en el termini establit, les sol·licituds s'entendran desestimades, sense perjudici del que es dispose quan es dicte la resolució.
  
Setena. Acceptació de la beca
  
L'EVES enviarà a l'adjudicatari sol·licitant de l'ajuda el document d'acceptació, que ha de ser tornat ben emplenat, amb el vistiplau del responsable del seu centre de treball, en el termini de 15 dies comptadors des de la data en què el rebrà amb la documentació complementària que se li requerirà. Si no la torna en este termini, s'entendrà que hi renuncia, i s'haurà de declarar la pèrdua del seu dret, d'acord amb el que disposa l'article 7 del Decret 108/1992, de 6 de juliol, de la Generalitat Valenciana.
  
Huitena. Finançament i forma de pagament
  
Les beques podran finançar totalment o parcial el pressupost presentat per a l'execució del projecte. La quantia de les ajudes es determinarà en cada cas segons els interessos de l'avaluació establida en la base sisena.
  
En el supòsit que la beca siga concedida a un investigador d'un centre dependent de la Conselleria de Sanitat, el pagament de les subvencions que regula esta orde pot efectuar-se en un sol lliurament, i es farà a favor de la institució on preste servicis l'investigador principal. El centre es compromet a la gestió dels fons i a la realització de les contractacions que calguen, si en calen, d'acord amb les normes que se'ls apliquen per la seua naturalesa jurídica.
  
L'ordenació del pagament de les ajudes en el cas d'investigadors de centres no adscrits a la Conselleria de Sanitat es farà d'acord amb els criteris que conté l'article 47.bis del Text Refós de la Llei de la Hisenda Pública Valenciana, en els termes següents:
  
a) En el moment de la concessió de la subvenció es lliurarà el 40% de l'import de la quantitat assignada. Este pagament està condicionat a la presentació prèvia de la justificació de despeses que cobrisca el percentatge esmentat, a la presentació d'un aval bancari, prestat en forma i condicions reglamentàries, o bé a la presentació d'una fiança depositada davant els servicis territorials de la Conselleria d'Economia, Hisenda i Ocupació de la província corresponent.
  
b) Una vegada justificat per l'entitat el 40% ja lliurat, es pot fer el pagament d'un 20% més amb els mateixos condicionants, és a dir, després de la justificació de despeses, l'aval bancari o la fiança.
  
c) El 40% restant el farà efectiu la Generalitat Valenciana quan es justifique correctament la totalitat de la quantitat concedida.
  
El termini de presentació dels justificants de despeses requerits acaba el 2 de desembre de l'any 2004. No obstant això, podrà prorrogar-se a l'exercici 2005, mitjançant una resolució amb l'explicació dels motius, condicionada a l'existència de consignació pressupostària adequada i suficient en l'exercici 2005.
  
Novena. Memòria final
  
Els beneficiaris de les beques hauran d'enviar a la Direcció General de l'EVES, durant el primer semestre del 2005, la memòria final del projecte, que ha d'incloure un resum de la investigació juntament amb una relació detallada de les despeses totals, segons el model 4, i les separates de publicacions o comunicacions a congressos, si n'hi ha hagut. En la publicació de treballs científics, presentació de comunicacions a congressos i reunions científiques, etc., que tinguen lloc com a resultat d'una ajuda d'investigació de l'EVES, s'ha de consignar l'origen del finançament i se n'enviarà a l'EVES un exemplar de la publicació, amb esment del número d'expedient. També s'enviaran a l'EVES les publicacions que es facen com a conseqüència de la beca després de la presentació de la memòria.
  
Deu. Obligacions
  
L'incompliment per part dels beneficiaris dels requisits establits en esta convocatòria i de les obligacions que s'hi defineixen origina la revocació de les quanties concedides, amb tots els efectes i responsabilitats que se'n deriven.
  
Onze. Recursos
  
Contra la resolució d'adjudicació de beques que exhaurix la via administrativa es pot interposar un recurs contenciós administratiu en el termini màxim de dos mesos, comptadors des de l'endemà de la publicació, davant el Tribunal Superior de Justícia de la Comunitat Valenciana, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, així com amb els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Ara bé, podrà interposar-s'hi, potestativament, un recurs de reposició davant el conseller de Sanitat, en el termini d'un mes des de l'endemà de la publicació, o qualsevol altre recurs que es considere procedent.
  
Dotze. Formalització de les sol·licituds
  
La sol·licitud d'ajuda es farà segons un model normalitzat (model 1), on es farà constar:
  
1. Títol del projecte.
  
2. Nom de l'investigador principal amb esment del seu lloc, centre de treball i adreça.
  
3. Llista d'investigadors col·laboradors.
  
4. Especificació de la quantitat sol·licitada.
  
S'hi ha d'adjuntar els documents següents:
  
a) Fotocòpia del DNI de l'investigador principal.
  
b) Autorització del responsable de la institució de la viabilitat i oportunitat de la realització de la investigació sol·licitada.
  
c) Declaració jurada d'altres ajudes a la investigació concedides pel mateix projecte que es presenta.
  
d) Justificació d'estar al corrent de les obligacions fiscals i de la Seguretat Social, si és el cas. L'acreditació es farà d'acord amb l'Orde de 30 de maig de 1996 (DOGV de 21.06.1996).
  
e) En el currículum (model 2), es faran constar els apartats següents:
  
- Formació acadèmica.
  
- Activitats professionals.
  
- Publicacions.
  
- Participació en congressos.
  
- Línies d'investigació en què ha treballat.
  
- Altres mèrits.
  
f) La memòria del projecte (model 3) inclourà els apartats següents:
  
- Títol i resum del projecte
  
- Plantejament i justificació de l'estudi: antecedents i circumstàncies en què s'inscriu, bibliografia seleccionada, adequació i oportunitat del projecte.
  
- Hipòtesi i objectius que es pretén assolir.
  
- Metodologia i pla de treball.
  
- Durada i fases previstes.
  
- Informe de la comissió d'investigació o responsable d'investigació del centre.
  
- Pressupost, amb el detall de:
  
Despeses de personal
  
Despeses d'adquisició de béns i contractació de servicis
  
Despeses per assistència a congressos
  
g) La memòria final del projecte (model 4) consta dels apartats següents:
  
- Títol i resum del projecte.
  
- Memòria econòmica.
  
Annex II
  
Beques per a la formació i col·laboració en els projectes d'investigació de l'EVES
  
Primera. Objecte i finalitat
  
Es convoquen cinc beques per a la formació i col·laboració de els projectes d'investigació de l'EVES, destinades a titulats superiors o mitjans preferentment amb cursos d'especialització en investigació.
  
Segona. Dotació, durada i pagament de beques
  
La beca de formació està dotada de 901,52 euros bruts mensuals, amb un import total màxim per a l'any 2004 de 10.818,24 euros per a cada una de les beques, que estaran subjectes a les retencions que pertoquen legalment. La Generalitat Valenciana contractarà una assegurança d'accidents i malaltia per al becari, pel temps de durada de la beca, si no té cobertes estes contingències.
  
El període de durada de la beca comprén des de l'endemà de la notificació fins al 31 de desembre de 2004. No obstant això, podrà prorrogar-se a l'exercici 2005, mitjançant una resolució que n'expresse els motius, condicionada a l'existència de consignació pressupostària, adequada i suficient, en l'exercici 2005. En qualsevol cas, la beca no tindrà una durada superior a 18 mesos.
  
L'import de les beques es pagarà mensualment, després de la certificació de conformitat emesa pel director general de l'EVES.
  
Tercera. Condicions generals i barem
  
Els aspirants que vulguen accedir a esta convocatòria de beques han d'estar en possessió d'un títol de llicenciatura o diplomatura universitàries de les especificades en la base quarta.
  
Es tindran en compte en el procés de selecció l'adequació al perfil de la beca i també els coneixements següents:
  
a) Cursos d'especialització, especialment en investigació i salut pública.
  
b) Valencià i idiomes comunitaris: anglés o francés.
  
c) Coneixements d'informàtica.
  
Els mèrits adduïts pels aspirants es valoren de la manera següent:
  
a) Expedient acadèmic: fins a 2 punts.
  
b) Formació extraacadèmica: 2 punts.
  
c) Entrevista personal: 3 punts.
  
d) Adequació al perfil de l'àrea: 3 punts.
  
S'exclouran les sol·licituds dels aspirants que tinguen una relació laboral remunerada. Els mèrits que s'al·leguen han de ser acreditats, ben compulsats, en el moment de la presentació de les sol·licituds.
  
Quarta. Requisits acadèmics i mèrits
  
A continuació es detallen els requisits acadèmics i mèrits que es valoren segons els perfils de formació:
  
Gestió i servicis sanitaris
  
- Llicenciatura o diplomatura en ciències de la salut o ciències socials.
  
- Coneixements: mètodes estadístics, dissenys d'investigació, epidemiologia, investigació en servicis sanitaris, qualitat assistencial o economia de la salut.
  
Anàlisi de dades
  
- Llicenciatura o diplomatura en matemàtiques o estadística.
  
- Coneixements: recuperació i construcció de bases de dades; anàlisi descriptiva de dades; anàlisi estadística. interpretació i comunicació de resultats.
  
Epidemiologia
  
- Llicenciatura o diplomatura en ciències de la salut.
  
- Coneixements: disseny d'estudis epidemiològics, inclosa l'elaboració de qüestionaris; treball de camp; recuperació de dades; anàlisi epidemiològica; interpretació i comunicació de resultats.
  
Salut ambiental
  
- Llicenciatura o diplomatura en biologia, ciències ambientals, farmàcia, físiques, químiques.
  
- Coneixements: disseny d'estudis d'exposició ambiental; treball de camp; mesurament ambiental i recuperació de dades; anàlisi de l'exposició; interpretació i comunicació de resultats.
  
Gestió de la investigació
  
- Llicenciatura o diplomatura en ciències de la salut.
  
- Coneixements: recerca i actualització de la bibliografia, comunicació amb centres externs, participació en l'escriptura de productes científics, elaboració d'informes i comunicació de resultats.
  
Salut laboral
  
- Llicenciatura o diplomatura en ciències de la salut o ciències socials.
  
- Coneixements: factors de risc laboral i relació amb els danys a la salut.
  
Promoció de la salut
  
- Llicenciatura o diplomatura en ciències de la salut, de l'educació o ciències socials.
  
- Coneixements: investigació-acció, intervencions comunitàries, anàlisi de programes i polítiques de salut.
  
Gènere i salut
  
- Llicenciatura o diplomatura en ciències de la salut o ciències socials.
  
- Coneixements: estudis de gènere, investigació social, polítiques d'igualtat.
  
Desenvolupament de sistemes d'informació sanitaris
  
- Llicenciatura en informàtica o enginyeria informàtica.
  
- Coneixements: desenvolupament d'aplicacions amb utilització de TIC.
  
Cinquena. Formalització de sol·licituds i termini
  
La sol·licitud s'ha de fer segons el model normalitzat (model 5), en què es farà constar:
  
a) Cognoms.
  
b) Nom.
  
c) Data de naixement.
  
d) DNI, passaport o document acreditatiu.
  
e) Adreça.
  
f) Població i codi postal.
  
g) Telèfon.
  
h) Titulació.
  
i) Llista per orde de prioritat de les àrees per a les quals sol·licita la beca.
  
També s'ha d'adjuntar a la sol·licitud:
  
a) Fotocòpia del DNI, passaport o document acreditatiu.
  
b) Fotocòpia del títol de llicenciatura o diplomatura.
  
c) Fotocòpia de l'expedient acadèmic.
  
d) Declaració jurada d'estar al corrent de les obligacions fiscals i de la Seguretat Social si és el cas.
  
e) Currículum (model 2), en què es faran constar els apartats següents:
  
- Formació acadèmica.
  
- Activitats professionals.
  
- Publicacions.
  
- Participació en congressos.
  
- Línies d'investigació en què ha treballat.
  
- Altres mèrits.
  
f) Qualsevol altre document que acredite altres mèrits docents, investigadors o professionals que es vulguen al·legar, ben compulsat.
  
El termini de presentació de sol·licituds és de 20 dies hàbils, comptadors des de l'endemà de la publicació d'esta orde en el Diari Oficial de la Generalitat Valenciana.
  
Els models normalitzats estan disponibles en les direccions territorials de la Conselleria de Sanitat, servicis centrals i a l'EVES mateix. També se'n pot obtindre una còpia en la pàgina web de l'escola a l'adreça: http://san.gva.es.
  
Les sol·licituds s'han d'adreçar a la Direcció de l'Escola Valenciana d'Estudis de la Salut, al carrer de Juan de Garay, 21, 46135 València.
  
Sisena. Resolució i Comissió Avaluadora
  
Les sol·licituds les ha de resoldre el conseller de Sanitat, a proposta de la Comissió Avaluadora, mitjançant una resolució que serà publicada en el Diari Oficial de la Generalitat Valenciana, en el termini màxim de tres mesos. Si no hi ha una resolució expressa en el termini establit, s'entén que s'han desestimat les sol·licituds, sense perjudici del que es dispose quan es dicte una resolució.
  
La comissió avaluadora està formada per:
  
- El director general de l'EVES, que hi actuarà com a president.
  
- Quatre representants de les unitats de l'EVES.
  
- La secretària de l'EVES, que actua com a secretària de la comissió avaluadora, amb veu però sense vot.
  
La comissió té facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho considera oportú.
  
La comissió pot disposar la constitució de comissions especialitzades només per a col·laborar en la valoració dels projectes dels candidats i les candidates.
  
Setena. Drets, obligacions, tutoria i incidències dels becaris
  
Les beques són incompatibles amb qualsevol altra beca, ajuda o activitat laboral regular. La infracció d'esta regla, en qualsevol moment del període de la beca, la deixa sense efecte.
  
Els beneficiaris de les subvencions han d'acreditar, en el moment immediatament posterior a la recepció de la notificació de la resolució de la concessió, que estan al corrent de les seues obligacions tributàries i de la Seguretat Social, de la manera que establix l'Orde de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996).
  
La Direcció de l'EVES ordena les activitats i projectes i establix la dedicació dels becaris, segons els criteris dels seus servicis i mitjans, amb una dedicació total de 35 hores setmanals.
  
Les obligacions dels becaris són:
  
a) Col·laborar en els treballs apropiats a la seua titulació i assistència a la investigació.
  
b) Fer el treball encomanat amb dedicació exclusiva.
  
c) Un mes abans de la finalització de la beca, elaborar una memòria científica i de les activitats que s'han fet durant el període de la beca.
  
Acabat el període de duració de la beca, i després de l'informe d'assistència, aprofitament i aptitud, la Direcció de l'EVES estendrà el certificat corresponent.
  
La Direcció de l'EVES resol les incidències que es produïsquen durant el període d'aprofitament de la beca i pot deixar-la sense efecte, després de consultar la persona interessada, en els casos següents:
  
a) Incompliment de les seues obligacions.
  
b) No fer l'activitat que motive la concessió.
  
c) Deixar de tindre els requisits exigits en esta convocatòria.
  
Davant les incidències, renúncies, abandons o incompliments que deixen vacant una beca, es cobrirà segons l'orde establit en la borsa de reserva que resulte del procés de selecció.
  
Huitena. Recursos